राजीव के मोबाइल पर 6 व 7 दिसंबर को कॉल आया था। कॉल करने वाले ने अपने को बसौढ़ा के पप्पू सिंह के बेटे अमित कुमार का गुर्गा बताया था। उसने कहा था कि दुकान चलाने के बदले रंगदारी देनी होगी। रंगदारी नहीं दी तो गोली मार देंगे। अमित सिनेमा हाॅल मालिक निर्भय सिंह हत्याकांड का भी मुख्य आरोपी है। वह इन दिनों बिहटा में खौफ का पर्याय बन चुका है। दो माह के अंदर कई व्यवसायियों ने उसके नाम पर लाखों की रंगदारी कैश व एकाउंट में डलवा दिया है। कुछ ने पुलिस से मिलकर मौखिक शिकायत की, लेकिन लिखित शिकायत देने से पीछे हट गए।